钦定古今图书集成/明伦汇编/氏族典/第630卷 > 伯德梅和尚
## 钦定古今图书集成/明伦汇编/氏族典/第630卷 > 伯德梅和尚

按《金史伯德梅和尚传》：“梅和尚，泰州人也。性鲠直，尚
气节。正隆五年，收充护卫。明昌初，升武胜军节度使。
六年，移镇崇义军。时有事北边，会敌入临潢，梅和尚
暨护卫辟合土等领军逆击之。敌知孤军无继，聚兵
围之，度不能免，乃下马相背，射杀百馀人，矢尽，犹以
弓提击，为流矢所中死，辟合土等皆没。诏赠龙虎卫”
上将军，赐钱葬之，以其子都奴为军前猛安。中奴护
丧，就差权同知临潢府事李达可为敕祭使，同知德
昌军节度使事石抹和尚为敕葬使。承安五年，上谕
尚书省曰：“都奴从军有功，其命为典署丞。”